《扫花游 寿李母池宜人七旬、漱梅茂才令堂六旬同庆》
清代·洪炳文

金萱两树，是姊妹花枝，同根连理。小春至矣。正梅香岭上，酒香瓮底。

设帨良辰，争羡名门御李。莱衣戏。弄周甲古稀，先后能记。

庆象贤竞美。有令子文孙，兰苕瑜珥。鹊声报喜。认婺星分野，斗牛宫里。

吹到双成，管取玉笙洗耳。曲终未。顾洪崖、捧觞而起。

作者简介：洪炳文（1848～1918），字博卿，号楝园，浙江瑞安人。居浙江瑞安城关柏树巷，花信藏书楼主人，晚清文坛上一位成就卓著的剧作家和诗人。
洪炳文博学多才，善赋诗词，曾和著名词人柳亚子等人组织南社，以诗会友。